**CAIET DE SARCINI**

***privind achiziţii de servicii de formare profesionala***

1. **Generalităţi**

Prezentul caiet de sarcini definește obiectul procesului de achiziție de servicii de formare profesională pentru organizarea cursului „**Cadru tehnic PSI**”.

Caietul de sarcini face parte integrantă din documentația de atribuire pentru încheierea contractului și constituie ansamblul cerințelor minime și obligatorii, pe baza cărora operatorii economici își vor elabora ofertele.

Obiectivul organizării acestui curs îl constitue:

- asigurarea desfășurării activității de formare și perfecționare profesională continuă a personalului.

- pregătirea pentru situațiile de urgență a personalului de specialitate cu atribuții în domeniul apărării împotriva incendiilor.

- Necesitatea îndeplinirii cerințelor legale în vigoare din Legea nr.307/2006 – republicată privind apărarea împotriva incendiilor si Ordinul nr. 163 din 28 februarie 2007 pentru aprobarea Normelor generale de apărare împotriva incendiilor conform cărora salariatii desemnati de către angajator să îndeplinească și atribuții specifice în domeniul apărării împotriva incendiilor trebuie sa urmeze un curs de formare profesională in acest domeniu .

**Clasificare:** CPV cod CPV 80510000-2 – Servicii de formare specializată.

1. **Cerințe de natură organizatorică**

**Denumire serviciu**: **Curs “Cadru Tehnic PSI”, cu certificare ANC.**

**Domeniul cursului**: Prevenirea și stingerea incendiilor

**Perioada desfășurare**: decembrie 2021 – mai 2022; intervalele exacte de desfășurare a cursului vor fi stabilite de comun acord cu furnizorul declarat câştigător, în funcţie de disponibilitatea participanţilor, si de posibilitatea constituirii grupelor de curs; cursul se va desfasura numai în zile lucrătoare (interval luni-vineri), de preferință în timpul programului normal de lucru.

**Numar participanți**: în total 11 salariați (9 din cadrul UTT Cluj și 2 din UTT Constanța)

Se precizează faptul că numărul total de persoane poate varia cu pâna la minus 25%, funcție de disponibilitatea participanților la momentul organizării cursului.

**Locația desfășurării cursului:** online

**Durata cursului** 136 de ore, conform standardului ocupațional

**Pretul ofertat** pentru serviciile de instruire va îngloba toate costurile aferente desfășurării în bune condiții a cursului (lector, suport de curs, taxa certificare, platforma informatica, probe de conectivitate, suport tehnic). Ofertele vor cuprinde pretul unitar (preț/persoana/curs) exprimat in lei, fara TVA, precum și pretul total (preț/persoanaXnr. persoane) exprimat in lei, fara TVA,.

1. **Cerințe referitoare la oferta de curs:**

|  |  |  |
| --- | --- | --- |
| **Nr. crt.** | **Cerinte pentru furnizorii de servicii de formare profesionala** | **Cerinţe minime** |
| 1 | **Ofertantul trebuie să prezinte informaţii referitoare la furnizarea de servicii de formare profesională și la personalul implicat în activităţile de instruire (formator)** | **Condiții de calificare**  🢂 Ofertantul trebuie să fie furnizor de servicii de formare profesională autorizat,.  🢂Cursul trebuie să fie autorizat de Autoritatea Națională pentru Calificări (fostul CNFPA) și avizat de Inspectoratul General pentru Situații de Urgență (IGSU).  🢂Lectorul trebuie sa dețină certificat de Formator.  Alte cerințe pentru lector:  Experiența ca lector în domeniul tematicii cursului  **Pentru lector / formator se va ataşa CV-ul.**   * - Este necesar ca din CV să reiasă în mod clar: * locul de mună actual, pregătirea profesională de specialitate, vechimea și experiența în specialitate, experienta ca lector/formator și numarul de cursuri sustinute până in prezent. * Pe ultima pagină a CV-ului se va menționa: “Declar pe proprie răspundere, sub sancțiunea prevederilor Codului penal, că informațiile prezentate sunt corecte și corespund realității” * 🢂 Pentru dovedirea experienței lectorului propus se vor prezenta CV / recomandări / adeverințe / extras REVISAL, copii contracte (cu anonimizările necesare) etc   🢂 **Precizare:** Lipsa în cadrul ofertei a documentelor doveditoare referitoare la îndeplinirea cerințelor de calificare constituie motiv de descalificare, respectiv de excludere din procedura de achiziție. |
| 2 | **Furnizorul trebuie să prezinte conţinutul tematic al cursului ofertat si durata in numar de ore total si defalcat ore teorie si ore practica. Se va preciza: data de incepere/finalizare precum si orarul si frecventa intalnirilor** | 🢂Se va prezenta o listă cu detalii referitoare la:   * conţinutul tematic cursului solicitat * sistemul de predare online * numărul de ore alocat pentru teorie şi pentru practică, data de incepere/finalizare a cursului, precum si orarul de curs . |
|  | **Furnizorul trebuie sa precizeze cerintele pe care trebuie sa le indeplineasca participantii la curs pentru a obtine autorizarea** | 🢂 Se va prezenta, dacă este cazul, o listă a cerințelor ce trebuie îndeplinite de către salariații participanți la curs/criteriile de eligibilitate în vederea obținerii certificarii |
| 3 | **Prezentarea ofertei financiare** | 🢂Se va preciza în mod clar prețul unitar (preț curs/persoana) și prețul total (preț unitar x nr.persoane participante) cu și făra TVA.  Preţul ofertat pentru serviciile de instruire va cuprinde toate costurile aferente desfăşurării şi finalizării în bune condiţii a cursului: lector, platformă de curs, suport de curs, cheltuieli susţinere examen/testare, eliberare diplomă/certificat de absolvire, suport tehnic, probe de conectivitate etc. |
| 4 | **Valabilitatea ofertei** | 🢂 Se va preciza în mod clar termenul de valabilitate al ofertei. Acesta trebuie sa fie de minimum 60 de zile |
| 5 | **Furnizorul trebuie să prezinte tipul de documente eliberate la absolvirea cursului și gradul de recunoaştere (diplome ANC, diplome cu acreditare la nivel naţional/ internaţional, diplome emise de ofertant, alte diplome).** | 🢂 Se va prezenta în setul de documente pe care il va primi fiecare cursant dupa absolvirea cu succes a cursului (de ex. Diploma/certificat, supliment descriptiv cu privire la competentele dobandite etc.)  🢂 Se va preciza gradul de recunoaștere al documentelor eliberate care atestă absolvirea cursului de către participanți  🢂 Se va transmite un model de diplomă/certificat |
| 6 | **Furnizorul va prezenta detalii cu privire la suportul de curs: continut, mediul pe care va fi livrat, etc.** | 🢂 Se vor oferi detalii cu privire la suportul de curs pe care îl vor primi participanții; acesta se va livra în format electronic fiecărui participant, la începutul cursului sau pe parcursul desfaşurării acestuia. |
| 7 | **Furnizorul va prezenta modul in care se va realiza evaluarea cunostintelor dobandite la curs** | 🢂Se vor detalia modalitățile de evaluare și durata evaluării: Se va specifica în mod clar dacă examinarea va avea loc on-line. |
|  | **Furnizorul va asigura suport tehnic pentru livrarea on-line a cursului** | * 🢂Furnizorul va da detalii cu privire la probele de conectivitate și suportul tehnic pe care îl va oferi fiecărui participant, în vederea conectării la platforma pe care se va livra cursul; de preferință aceste probe se vor realiza cu o zi înainte de începerea cursului, astfel încât să existe siguranța că fiecare participant la curs se poate conecta corect și la timp la platforma. |
|  | **Furnizorul va asigura, pe toată perioada derulării cursului, prin personal propriu sau atras, rezolvarea oricaror probleme administrative ridicate de catre participanții la curs** | 🢂Se vor oferi detalii cu privire la persoana care va avea responsabilitatea rezolvării oricăror probleme administrative care pot apărea sau care pot fi ridicate de către participanții la curs (nume, prenume, funcție, date de contact) și care va informa Achizitorul cu privire la orice problemă întâmpinată. |

1. **Cerinte cu privire la curs**

Tematica de curs va fi în conformitate cu programa de pregătire a Cadrelor tehnice PSI.

Se va avea în vedere ca organizarea și desfășurarea cursului să se realizeze în sistem online, numai în zile lucrătoare (interval luni-vineri), de preferință în timpul programului normal de lucru.

Cursul trebuie sa fie autorizat de Autoritatea Nationala pentru Calificari (fostul CNFPA) si avizat de Inspectoratul General pentru Situatii de Urgenta (IGSU).

1. **Remuneratie si modul de plata**

Modul de facturare se va stabili, prin contractul de prestare a serviciilor de formare profesională, contract care va fi pus la dispoziție de către C.N.T.E.E. Transelectrica S.A.

Plata către furnizor, se va face prin virament bancar, pe baza facturii fiscale emise de către furnizor.

Furnizorul va elibera doua facturi: una pentru participanții din cadrul UTT Cluj și una pentru participanții din cadrul UTT Constanța.

Factura se va întocmi ținând cont de numarul de participanți și de prețul unitar/participant. Factura fiscală va fi emisă numai după finalizarea cursului și după recepția serviciilor de către Achizitor, recepție care va fi consemnată într-un Proces verbal de recepție.

1. **Modalitatea de atribuire a contractului**

Criteriul de atribuire: ***cel mai bun raport calitate- preț***

Factorii de evaluare și ponderile aferente criteriului “cel mai bun raport calitate – preț” sunt:

* 60 puncte prețul ofertei (P)
* 40 puncte experiența lectorului ca specialist în tematica solicitată (E)

Formula de calcul pentru stabilirea punctajului este

P+E= maxim 100 puncte (P-prețul, E-experiența) și se va aplica astfel:

1. Algoritmul de calcul pentru factorul “prețul ofertei” (P):

* Pentru prețul cel mai scăzut (Pminim) se acordă punctaj maxim (60 de puncte)
* Pentru alt preț (Pn) se va acorda punctaj conform formulei: (Pminim/Pn)x60

1. Algoritmul de calcul pentru factorul “experiența lectorului ” (E):

* Pentru lectorul care a susținut până în prezent cele mai multe cursuri (ELcurs maxim) cu tematica propusă se acordă punctaj maxim (40 de puncte)
* Pentru ceilalți lectori care au susținut cursuri cu tematica propusă, se va acorda punctaj conform formulei: (Enr.cursuri/ ELcurs maxim) x 40, unde Enr.cursuri reprezinta numărul de cursuri susținute

Punctajul total luat în calcul la departajare va fi calculat prin însumarea factorului “prețul ofertei” cu a factorului “experiența lectorului”, câștigător fiind declarat ofertantul care obține punctajul cel mai mare.